86 [4] 



promjera, ali to su primjerci iz dubljih mjesta; što su rozete 

 bliže obali, to su manje. Nađe se i takovih primjeraka, koji 

 imadu 1 cm. široko a 2*/ 2 cm. dugo klinu podobno lišće, nu 

 takovi su primjerci rijetki. 



Maleni dio vodene površine, što je među plivajućim lišćem 

 spomenutih bilina preostao, pokrile su dvije vrste naših naj- 

 manjih javnocvjetaka: Spirodela polyrrhiza (L) Schleid. i Lemna 

 minor L. 



Među Lemnama i drugim biljem znade se pritajiti intere- 

 santna Salvinia natans (L.) Ali., koja sa Marsilia quadrifolia 

 pripada redu Hydropterida ili paprati povodnica, koje vrlo malo 

 sjećaju oblikom svojega tijela na ostale paprati, koje na suhom 

 rastu. Pa i same vodene paprati, tako se oblikom i drugim 

 svojstvima među sobom razlikuju, da su ih morali odijeliti — 

 i to baš obadva navedena roda — i postaviti dvije familije: 

 Marsiliceae i Salviniaceae, dok u rod Pilularia, koji također pri- 

 pada Hydropteridima i to familiji Marsiliaceae, imade vrstu Pi- 

 lularia globulifera L., koja se kod nas nije našla, ali je imade 

 u vodama u Njemačkoj, Švicarskoj i dr. 



Marsiliju smo upoznali malo prije i čuli smo, da joj lišće 

 pliva na površini vode i imade vriježovitu u mulju puzajuću 

 stabljiku, dok Salvinia natans pliva čitava na površini vode, a 

 nalikuje na mladi plivajući bagrenov list (Robinia). Listovi od 

 Salvinije stoje po tri u jednom prešljenu, dva gornja jajolika i 

 zelena listića plivaju na vodi i provađaju asimilaciju, dok je 

 treći donji u vodu uronjen i vrši fiziološku zadaću korijena, 

 pak se je prema zadaći i metamorfozirao : razdijelio na više 

 nježnih sitnim dlačicama obraslih niti, koje iz vode primaju po- 

 trebite soli. 



Salvinia natans nije niti iz daleka u mlakama tako brojno 

 zastupana kao Marsilia quadrifolia. Nađe se samo po koji pri- 

 mjerak uz obalu među lišćem Nymphoides-a ili Trape, a naj- 

 više među Lemnama, gdje ju je dosta teško opaziti i odakle 

 ju vjetar i valovi ne mogu tako lako odnijeti i raskinuti, pa tu 

 narastu stabljike 8 — 10 cm duge, a vidio sam jedan primjerak, 

 kojemu se stabljika razdijelila u tri dulja i dva kraća traka poput 

 zvijezde. 



Salviniju sam našao i u rijeci Čazmi među rozetama Mar- 

 silije uz obalu. Tekuća voda nije njezin pravi medij, već sta- 



